Arrow mein is say pehlay...
Nahi, Adrian!
Tum donon Ricardo Diaz kay liye kaam kar rahe ho.
Tum donon ko abhi isi waqt naukri say nikalaa ja raha hai.
Zaahir si baat hai Mayor nay hamein isi liye nikalaa hai taakay woh...
Green Arrow ban kay jo kaam kartay hain un ki chaan been ko rouk sakain.
Jo Oliver Queen nay kiya woh aik bohat hi bara jurm hai.
Jis tarha tum khud say har cheez aur har kisi ko
duur kartay ho, daikho...
Tum puri team ko khatray mein daal daitay ho jhoot bol kar.
Tum jis jagha bhi jaatay ho wahaan apnay peechay laashein chor daitay ho.
Un laashon ki line mein, mera bhai nahi hai.
Such tou yeh hai, Oliver, tum aik achay aadmi ban gaye ho.
Magar tumharaa dehaan bant gaya hai tou tum aik buray rehnuma ban gaye ho.
Agar mujhe aik acha insaan banna hoga, tou mujhe tum say duur janaa hoga.
Tum nay Rebecca ko batayaa kya chal raha hai?
Mazaaq kar rahe ho, agar usay is ka pata chalaa tou woh mujhe choregi nahi.
Usay samajh nahi ataa ab yeh sheher bohat badal gaya hai.
Yeh duniya hi badal gayi hai.
Tumhein sahaaray kay liye kisi ko bula laina chahiye.
Kya pataa bijli gayi ho.
Aisa nahi hai kisi ko phone kar kay bulao.
Yeh kya tha?
Baahir ao, manhuus aadmi.
Diaz kahaan hai?
Andar kaheen, sainkaron police waalon kay beech ghira huwa.
Tumhein kabhi bhi...
-Woh yaheen hai. -Aisa hi tou socha tha.
Kari hifaazat karo, Diaz ko bachao.
Diaz kahaan hai?
Wahaan par.
Is mein bohat mazaa aanay walaa hai.
Mayor Queen ki himaayat karnay waalay ab bohat hi kum log reh gaye hain...
jab say Captain Kimberly Hill...
aur DA Samir Armand ko nikaala gaya hai.
Halaankay City Hall ka kehna hai kay
nikaalay jaanay ka tafteesh say koi laina daina nahi hai...
jo kay Mayor ki Green Arrow kay bhais mein chup kay kaam karnay kay baaray mein thi,
City Council mein kuch logon kay mutaabiq un
say sawalaat kiye jaanay ka imkaan hai.
Woh tum say sawaal jawaab nahi kar saktay Diaz kay liye dou log
jo kaam kartay thay unhein naukri say nikaalnay kay chakkar mein.
Aisa kar saktay hain agar woh yeh saabit kar dain kay
main nay yeh kaam khud ko bachaanay kay liye kiya tha.
Hamein...
aik bohat hi thous saboot chahiye jis say yeh saabit
ho jaye kay woh log Diaz kay liye hi kaam kartay thay.
Isi liye tumhaaray pass main hun.
Magar is dauraan mein mere pass kuch aur hai.
Mere pass thoray aur saboot hai kay Diaz nay kaisay SCPD ko corrupt kiya.
Tou jab say Dinah aur us ki company ko nikaala gaya hai
Main station ki androoni security feed par nazar rakkhay huway houn.
Har raat 10:13, par aisa hota hai.
aur 45 minute baad feed waapis aajati hai.
Aur yeh roz hota hai.
Woh apnay minions-in-blue par nazar rakkhay huway hai.
-Usay aisa karna bhi parega. -Main maanta hun.
Agar tum woh soch rahay ho jo main soch rahi hun tou
tumhein woh soochna abhi band karna parega yeh sahi nahi hai.
Main Diaz kay saath kuch nahi kar sakta jab
tak mujhe nahi pata chalta ka woh hai kahaan.
Aur tum nay mujhe bata dia kay woh har raat 10:13 par kahaan hota hai.
Tum khud say aik aisi jagha nahi ja saktay jahaan
par saaray police waalay buray houn, Oliver.
-Yeh khudkushi hogi. -Agar main nay Diaz ko
pakar liya, tou yeh sab khatam hojayega.
Tafteesh, corruption, sawaal jawaab...
Yeh sab kuch ruk jayega.
Tum wahaan akailay nahi jaa saktay.
Tum baahir nahi nikal paogay.
-Tumhein madad ki zaroorat hai. -Hum sab ki madad.
Kya pata John nay apna iraada badal liya hai.
-Kya baat kar rahi ho tum? -Hey, Oliver.
John?
-Tumhein kya chahiye? -Felicity nay kahaa...
usay meri chip mein jo code hai usay update karna hai.
Us nay yeh bhi kahaa kay tum City Hall mein hogay.
Main nay kahaa tha kay woh shayad hoga.
Main nay yeh nahi kahaa tha kay woh zaroor hoga.
Haan main nay tumhein kisi bahaanay say bulaaya hai
magar tum nay agar aisa nahi socha tha tou yeh tumhaari ghalti hai.
Yeh daikhtay huway kay tum kitni achi tarha jaantay ho mujhe.
Aur ab hum sab saath hain tou hum is baaray
mein baat kar saktay hain kay kya huwa.
Mujhe yaqeen hai kay John nay woh sab keh diya hoga jo usay kehnay ki zaroorat hai.
Shayad tum sahi keh rahay ho main nay aisa hi kiya tha.
Doston!
Yeh is baaray mein nahi hai kay us nay kya kahaa aur
us nay kya kahaa. Ya kisi ki anaa ka masla nahi hai.
Hamein aur baray maslon say nimatna hoga, hamein Diaz ko roukna hoga.
Aur hamaaray pass bohat achi malumaat bhi hai.
Achi malumaat kabhi kabhi buray rehnumaaon kay haath bhi lag jaati hai.
-Kya tumhein nahi lagta aisa? -Oliver, kya yaar.
Isay aisa nahi hona chahiye.
Tou tum isay kaisa chahogay?
Is say yeh baat tou nahi badal sakti na kay tum
mein say koi bhi Diaz say akailay nimat sakta hai.
Mere khayaal say Diaz ko pakarnay kay aik say zyaada raastay hain.
Mujhe ARGUS mein job ki paishkash huwi hai.
-Kya tum karogay wahaan kaam? -Main soch raha hun is baaray mein, kyun?
Aakhri baar jab tumhein kuch chahiye tha ARGUS say tou tumhein woh churanaa para.
Oliver...
agar tumhaara aisa hi rawaiyya rahaa sab say tou tum akailay reh jaogay.
Main tumhaari baat pichlay chay saal say sun rahaa hun.
Shayad ab tou mere saath aisa nahi hona chahiye.
Main nay nahi socha tha kay yeh aisa hoga.
Aisa hi hona tha.
Yeh banda aisa hi hai Felicity.
Aur tum say zyaada koi aur nahi jaanta.
Chunay huway log unhein nahi nikaal saktay...
jo log qanoon say juray huway houn aur un say tafteesh bhi kar rahe houn.
Is tarha karna, insaaf ki dhajjiyaan uraanay kay baraaber hoga.
Captain Hill aur DA Armand is sheher ko kharaab kar rahay thay...
Ricardo Diaz kay saath mil kar kaam karnay ki wajha say.
Main nay insaaf ki dhajjiyaan nahi uraayi
main tou is sheher ki khidmat kar raha tha.
Jo main samjha hun us say tou yehi pata chala hai
kay Ricardo Diaz aik manshiyaat faroosh hai...
jisay jail say rihaa kiya gaya tha.
Mujhe aap ki baat samjh nahi aayi.
Yeh soochna kay woh aik police captain...
aur district Attorney kay saath aisa karega hansnay kay qaabil hai.
Main yeh sooch raha hun kay Mayor ko
City Council say baat karnay ka mauqa milega,
aur woh sab bataayengay unhein jaisay woh daikhtay hain?
Sawaal jawaab ka aaghaaz dopeher say shuru hoga.
Mayor ko bhi saaray mawaaqay diye jayengay.
Mr Mayor umeed hai kay aap kay thous shawaahid hongay apnay aur is
hukumat kay baachao kay liye jo aap council kay saamnay paish kar sakain...
bajaaye kuch aisay ilzamaat kay jin ka koi saboot nahi hai.
Mujhe pata hai kay hamesha say hum logon kay achay talluqaat nahi rahe
magar jo kaam karna hai us par main yaqeen rakhta hun.
Umeed hai kay council yeh kaam insaaf kay saath karegi.
Main aap say aur is council say dopeher mein milunga sabuuton kay saath.
Agar main un sabuuton kay baaray mein pochun tou bura lage ga kya?
Felicity us par kaam kar rahi hai.
Phir tou shayad kuch acha hi hoga.
Agar daikha jaye tou tumhaari taraqqi hojayegi agar mujhe nikalaa jata hai tou.
Main syaasatdaan nahi hun, Oliver.
Jab Diaz ka maamla hoga phir siyaasat ki baat kahaan say aagayi.
Kya sirf yehi baat tumhein tang kar rahi hai, Diaz ki?
Tum achay nahi dikh rahe.
John chor kay chala gaya hai.
Main tou kehta hun kay usnay team chor di magar...
koi team hai hi nahi.
Usay lagta hai kay is ka ilzaam bhi mere uppar jaata hai.
-Mujhe tou aisa nahi lagta. -Tum wahaan nahi hun, Quentin.
Haan pata hai mujhe.
Magar main wahaan tha jab Hood pehli dafaa ayaa tha yaad hai na?
Aur woh banda jis banday say main abhi baat kar raha hun bohat kum milta hai.
Khud ko daikho tum mayor ho tum aik ghareelo aadmi ho.
Magar her raat is sheher kay liye tum nikal jaatay ho.
Main nay daikha hai kay tum kitnay badal chukay ho, Oliver.
Tou phir yeh sab kyun ho raha hai?
Cayden James aur Diaz, nay kuch kiya hai.
Magar sab behter ho jayega, tumhein sahi rastay par hi chalna hoga.
Tum kahaan ja rahay ho?
Felicity ko daikhnay, kay kya usay kuch mila hai.
Aur main nay William say wadaa kiya tha kay main
usay aik science kay mailay mein lay kar jaaunga.
Yeh itna acha waqt nahi hai.
Shayad yeh school nay hi mansuba banaya hai.
William, tum nay tou mujhe bhi peechay chor diya hai.
Mere science fair project kay liye, mujhe bus Napster ko hack karna paraa.
Kya Napster?
Wow, main tou waqt kay saath borhi ho rahi hun.
Mujhe yaqeen nahi aaraha kay tum nay bandgobi ki naqal tayyar kar li.
Jab main choti thi tou yeh mere bagheechay mein ugtay thay.
Tum ghar say bohat duur ho, Raisa.
Yeh tou mujhe pata hai, yeh main gaari mein rakh dungi.
Shukriya.
Umeed hai kay yeh Sarah Epstein kay solar hot dog cooker say zyaada acha ho.
Woh bohat achi baatein kar rahi hai us ko lay kar.
Hamein dair ho jayegi, abbu kahaan hain.
-Woh wahaan aajayengay. -Hey.
Aakhrikaar, chalo.
Haan mujhe pata hai, mujhe bus Felicity say aik second kay liye baat karni hai.
-Hamein tou pehlay hi dair hogayi hai. -Bus aik minute lage ga mera waada hai.
Council jamaa ho rahi hai.
Main nay un say wadaa kiya tha kay main unhein kuch na kuch dikhaunga.
Khush honay kay liye tayyar hojao.
Dhamki amaiz kaghzaat jo Diaz ki taraf say Hill ki family ko bhejay gaye...
aur bank statements jin say saabit hota hai...
kay us nay Armand kay betay kay cancer kay ilaaj kay liye paisay diye.
Bus yehi kaafi hai, bohat acha kaam kiya.
Yeh bohat hi zyaada acha kaam hai.
SCPD kay baghair, jo shakhs yeh saboot jama kar sakta hai...
council ko maddenazar rakhtay huway
-woh tum ho. -Kya tum yeh bata rahi ho kay...
woh saboot...
jo is tafteesh ko rouk sakta hai...
usi saboot kay zariye mujhe bhi Green Arrow say milaaya ja sakta hai?
Tum unhein yeh bhi bata saktay ho kay tum nay aik super-hacker say shaadi ki hai.
-Yeh mazaaq ki baat nahi hai. -Pata hai mujhe.
Main nay is ka hal nikaalnay ki koshish ki thi magar mere pass waqt khatam hogaya.
Tumhaaray pass is liye waqt khatam huwa...
kyun kay tum nay John aur mujhe milwaanay par waqt zayaa kiya...
apna kaam karnay kay bajaaye.
Hey, main yahaan tumhaari taraf hun.
-Kya yeh such hai? -Haan bilkul...
Tumhein yaqeen hai kay tum meri taraf ho?
Tum aisa kuch keh bhi kaisay saktay ho?
Masla kya hai tumhaaray saath?
Abbu aap nay kahaa tha kay aik minute lage ga.
Main is waqt aik ahm maamlay kay beech mein hun.
-Hamein dair ho sakti hai. -Tou ho jaanay dou.
Yaar mujhe maaf karna.
-Jaao yahaan say. -Felicity, woh aik haadsa tha.
Main William ko sambhaal lungi.
Jaao yahaan say.
Kya ho gaya?
Aisa lag raha hai kay tum thora bohat yeh chahtay
thay kay main League of Assassins ka hissa hun.
Nahi mujhe...
lagaa kay main nay kuch suna hai.
-William kaisa hai? -Apnay kamray say baahir nahi nikal raha.
Daikho mujhe...
Mujhe nahi pata kay us waqt kya huwa tha.
Kay main us kay saath aisay kyun paish ayaa.
Saari cheezein aik saath hi jamaa ho rahi hain.
Haan mujhe pata hai.
Shayad hamein aik dosray say thora duur ho jana chahiye, Oliver.
Maaf karna kya kahaa?
Jis tarha tum William kay saath paish aye...
woh had paar karnay jaisa tha.
Mujhe pata hai kay tumhaaray saath kafi kuch chal raha hai.
Diaz, John, sawaal jawaab magar yeh koi bahaana nahi hai.
Woh tumhaara beta hai tou koi bahanaa nahi ho sakta.
Aur tum nay usay dikha diya hai kay us ka baap asal mein kaisa hai.
Yeh woh banda nahi hai jis say main nay shaadi ki thi.
Hey.
-Tum theek tou ho? -Aanay ka shukriya.
Suno main nay...
Mujhe pata hai kay main yeh bol chuka hun...
magar tum sahi nahi lag rahay.
Felicity...
Felicity ko saboot mil gaya hai
...Hill aur Armand ka Diaz kay saath kaam karnay ka.
Yeh tou bohat achi baat hai.
Bohat achi baat hai.
Tum nay itna bura chehra kyun banaya huwa hai?
Council mujh say poochay gi kay tumhein yeh saboot kahaan say milay.
Aur tum unhein nahi batanaa chahtay kay tumhaari biwi nay diye hain.
Is say mere Green Arrow honay ka bhi pata chal jayega.
Tou tum kya karogay ab?
Pata nahi mujhe.
Meri biwi mujh say alag hona chahti hai.
Main khud par qaabu nahi rakh sakaa apnay betay kay saamnay.
Main nay usay dara diya.
Aur woh bohat hi bura tha.
Tum apnay baitay say maafi kyun nahi maang laitay
sofay par sou lou aik raat aur?
Alehadgi kuch zyaada hi hojayegi.
Magar Quentin, yeh sab jo ho raha hai...
aisa tou socha nahi tha.
-Tum John Diggle ki baat kar rahay ho? -John, Curtis, Rene, Dinah...
tum nay chora kyun nahi?
Wadaa kiya tha.
Daikho, jaisa tum nay kahaa...
tum nay kahaa kay main badal gaya hun tou mujhe acha laga sun kar.
Her koi mujhe kyun chor raha hai?
Tabdeeli mein aisa hi hota hai.
Aap umeed kartay ho kay tabdeel ho kar aap achay aadmi ban rahe ho
magar aap aik mukhtalif insaan bhi ban rahe hotay ho.
Kuch log, sirf...
jaisa John nay kahaa, kuch zyaada hi buri tarha raddeamal dikhaatay hain.
Yeh aik imkaan hai.
Aur dosra kya hai?
Kay main bilkul bhi nahi badla.
Kya yaar mujhe nahi yaqeen arahaa.
Jo tum nay mujhe John aur Curtis kay baaray mein batayaa hai...
un donon kay saath masaail thay.
Woh bus tum par nikaal rahe hain sab kuch.
Aur Felicity?
Felicity tum say pyaar karti hai yaar.
Woh aur William yeh sab bhool jayengay.
Fikar nahi karo.
Mera mashwaraa?
Tumhaaray saamnay jo hai us par dehaan dou.
Main Samanda Watson say milta hun.
Shayad woh is baaray mein hamaari madad kar sakain.
Quentin, woh aurat mujhe jail mein daikhna chahti hai.
Magar usay insaaf bhi chahiye. Hai na?
Usay banday ko pakarna hai jo is sheher mein jaraim
phela raha hai, mere liye tou qabil e qabool hai.
Tum usay call karo.
Ab suno.
Council ki meeting aik ghantay mein hai.
Mujhe dehaan daina hoga.
Mujhe yeh sab apnay dimagh say nikaalna hoga, main aik ghantay mein aata hun.
City Hall mein miltay hain.
Hello, Oliver.
Kaafi arsa hogaya.
Nahi tum...
nay tou khud ko maar diya tha.
Mazahiyaa baat hai.
Tum meri laash kay pass waapis kabhi nahi gaye.
Shayad tumhaara dehaan kaheen aur tha?
Phir bhi...
thori si ghalti hogayi.
Kya yaar.
Tum nay daikha hai logon ko maut say waapis aatay huway.
Aur jaisay mujhe yaad hai
tumhein aik dafaa churi ghonpi thi
aur pahaar say dhakka diya tha.
Magar phir bhi tum yahaan ho.
Karo.
Aakhri dafa main nay nahi kiya tha.
Aur phir main nay tumhaaray bacchay ki ammi ko maar diya tha.
Is dafa main koi khail nahi khel raha.
Is dafa main tumhein, Felicity aur William ko nahi chorunga.
Aur un sab ko jo tumhaaray qareeb hain.
Tum mujhe sirf aik hi tareeqay say rouk saktay ho.
Oh, kya yeh acha nahi tha?
Tumhein pata hai...
tumhein shayad is imkaan kay baaray mein soochna chahiye
kay mujhe nahi mara jaa sakta, Oliver.
Nahi, Adrian.
Tum mar gaye ho.
Kya tum abhi bhi Lian Yu kay peechay ho.
Mujhe weham ho raha hai.
Mujhe pata tha kay tum mujhe maar dogay.
Ya kooshish karo ge.
Main nay hamesha tumhein aik qaatil kay taur par hi daikha tha.
Kya kar rahay ho tum?
Oh! Tum khoon kay tests kar rahe ho?
Tumhein lag raha hai kay tumhein kuch diya gaya hai?
Pata hai...
aik aur baat ho sakti hai...
jo mujhe lag rahi hai.
Tum shayad pagal ho rahe ho.
Samajh aanay waali baat hai Ollie, tum sab kuch kho chukay ho.
Woh log bhi jinhein main bhi tum say duur nahi kar saka.
Mujhe Ricardo Diaz bohat pasand hai.
Agar woh hota nahi tou mujhe apni taraf say usay laana parta.
Woh sab kuch sahi kar raha hai.
Un logon...
Un logon ko takleef nahi pohanchaani chahiye jin say aap pyaar kartay hain.
Bus un sab kay saath kuch aisa karo kay woh aap ko chor dain.
Yeh duniya ka sab say asaan kaam hai.
Main nay tumhein kahaa tha Ollie, main nay tumhein kahaa tha.
Jis cheez ko tum chotay ho woh mar jaati hai.
Jo tumhaaray saath is waqt ho raha hai, apni team ko khoona, biwi ka jaana,
tafteesh, yeh sab...
bilkul waisay hi ho raha hai, jaisay main nay tumhein kahaa tha kay hoga.
Aur kuch bhi...
is khoon kay test say nahi badal sakay ga.
Kheir?
Vertigo.
Woh jazb huwa tha...
Kullens.
Tumhaaray dost hain?
Shayad nahi.
Quentin say jaa kay baat na karo.
Tum is haalat mein nahi ho kay jaa kay us say baat karo.
Woh bhi shayad is ka ilzaam tum par lagaaye,
jo kay aik bohat hi sharamnaak baat hogi.
Aur jahaan tak mujhe pata hai, ab sirf wohi tumhaari himaayat mein hai.
Okay, Felicity, William aur mujhe kuch bhi nahi hoga.
Mujhe sirf us say baat karni hai.
Shayad, magar baaqiyoun ka kya?
Yeh kehna mushkil hota hai kay aap bilkul theek ho...
jab aap ka sab say puraana dost hi aap ko aise waqt pay chor de.
John nay apna faisla kar liya.
Aur tumhein bhi pata hai kay woh sahi hai.
Tum badal gaye ho, zaroor.
Shayad tum...
aik behter Oliver Queen ban gaye ho.
Aik hanstay muskuraatay Oliver Queen.
Magar is say tum aik buray hero ban gaye ho.
Tumhaari aik biwi hai, aik beta hai,
tum mayor ho, aur yeh sab shayad ja raha hai...
magar phir bhi yeh kehna hi sahi rahega.
Dost, tum aik hi waqt mein kaafi kaam kar rahe ho.
Shayad tum Oliver Queen bannay mein itnay achay ban gaye ho...
kay Green Arrow ka maqsad us say kharaab ho raha hai.
Tum tou shayad khush ho magar jin logon ko tum pyaar kartay ho...
woh nahi hain.
Vertigo kya karta hai?
Kya woh tumhein khud ka sab say baraa khauf dikhataa hai?
Mujhe tum say sab say zyaada dar nahi lagta, Adrian.
Tum qareeb qareeb bhi nahi ho.
Pata hai mujhe, tumhaara sab say bara dar tum khud ho.
Tumhaari khud ki zaat hi tumhaari sab say bari dushman hai.
Mere jaisay log, Ricardo Diaz, Damien Darhk, Ra's Al Ghul...
jab tumhein barbaad karnay ki baari aati hai, Oliver...
hum sab dosray number par aatay hain.
Tum khud ko kabhi nahi haraa saktay.
Haan, Quentin.
Samaat shuru hoonay waali hai. Kahaan ho tum?
Kullens nay mujhe Vertigo ka nasha karwa diya hai, aur
main tab say hi us kay asraat mein tha.
Kya tum nay nahi kahaa tha kay Diaz, aaj kal Vertigo kay maamlaat daikh raha hai?
Kheir Kullens, Diaz kay liye kaam kar raha hai.
Ab suno. Agent Watson kahaan hai?
Woh sooch rahi hai is baaray mein.
Usay jaldi soochna parega.
Theek hai, main us say dobara baat karta hun.
Suno, idher aao jitni jaldi ho saakain.
Main aaraha hun.
Ollie.
Tum meri taraf is tarah kyun dekh rahe ho?
Ollie...
kya tum theek ho?
Pata nahi mujhe.
Agar tum nay isay sach bata diya tou yeh samjhay gi kay tum paagal ho Oliver.
Tum is ka dil phir say torh dougay, aur koi nahi chahta aisa.
Hey.
Hey, tum mujhe kuch bhi bata saktay ho, tumhein pata hai na yeh?
Pata hai mujhe.
Mujhe janaa hoga ab.
Mujhe lagaa kay kashti 6:00 baajay niklay gi?
-Kya? -Gambit.
Jis trip par tum apnay abbu kay saath ja rahay ho.
Main Sara say mili thi. Us nay kahaa kay tum nay abhi tak samaan nahi baandha hai.
Kya tum chahtay ho kay main tumhaari madad karun?
Daikho kitni masoom hai woh aur kitna pyaar karti hai tum say.
Tum nay yeh barbaad kar diya.
Ollie?
Isay is kay mustaqbil kay baaray mein batao, yaar.
Isay batao kay kya hoga jab yeh Black Canary banegi.
Ollie, meri madad karo.
Please, main dari huwi hun.
Mujhe marna nahi hai.
Is say is kay abbu barbaad ho jayengay.
Woh isay bardaasht nahi kar saktay.
Baat tou sahi keh rahi hai.
Mera sawaal yeh hai...
tum nay isay Black Canary bannay kyun diya?
Woh waqeel hai.
Thori bohat self-defense classes,
aur tum say kuch cheezein seekhnay kay baad...
tumhein lagta hai kay yeh chor aur qaatilon say larnay kay liye tayyar hai?
-Woh aik ghalti thi. -Haan tumhaari ghalti.
Jis ki sazaa mujhe mili.
Woh aik ghalti thi.
Magar main tumhein jaanta tha.
Aur mujhe pata tha kay tum yeh mere ya mere baghair kar logi.
Mujhe lagaa is tarha main tumhaari hifazat kar sakta hun.
Tou kya aisa tum kar sakay, Ollie?
Haan, "Ollie."
tou kya aisa kar sakay tum?
-Mere liye itna acha nahi tha. -Main nay tumhein jaanay diya.
Main nay tumhein peechay hatnay kay liye kahaa tha.
-Peechay hat jao. -Nahi!
Pata hai John mujhe yahaan daikhnay ayaa tha.
Felicity bhi.
Magar tum nahi aaye hoss.
Baat tou sahi kar raha hai Oliver.
Agar aisa tha tou tum Rene ko daikhnay kyun nahi aaye?
Oh, Rene nay saaf keh diya tha...
Tum sab nay hi keh diya tha...
...kay tum logon ka mujh say koi laina daina nahi hai.
Har cheez kay liye jawaab hota hai.
Bus bohat hogaya.
Yeh haqeeqat nahi hai.
Raisa?
Yahaan tumhaaray liye kuch mehfooz nahi hai.
Aik aadmi aaya tha.
Hey, hey, hey.
Raisa, kaun?
Dragon tattoo kay saath.
Woh tumhein takleef pohanchaana chahta hai.
Main nay usay rouknay ki kooshish ki.
Woh larki tou larayi kay baghair haar hi nahi maan rahi.
Tumhaari biwi aur bacchay yahaan nahi hain.
Woh kisi science fair mein hain.
Kya yaar.
Kya tumhein nahi lagta kay yeh asal hai?
Kya yeh tumhein haqeeqat nahi lagti?
Main hamesha soochta hun kay koi kabhi aisa kyun nahi karta.
Seedha seedha maar hi de.
Aisa lage ga kay yeh waqt ka zayaan hai.
Tum tou shaheed ban kay aur khatarnaaq bangaye ho...
Green Arrow say bhi zyaada.
Magar us say pehlay abhi bohat kuch baaqi hai.
Jisay mujhe torna hai.
Quentin, hi. Kya tum woh samaat thori aur aagay kar saktay ho?
Main sab kuch bata dunga main bhi City Hall ja raha hun.
Tum nay is sheher kay liye acha kaam nahi kiya.
Aur tumhein bhi pata hai kay kyun.
Kyun kay main tumhaaray haathon say bach kay nikal gaya tha.
Hamein kabhi koi saathi milna hi nahi chahiye tha.
Aur John Diggle ko bhi kabhi nahi hona chahiye tha.
Felicity Smoak.
Arrow ki team.
Green Arrow ko bhi kabhi nahi hona chahiye tha.
Sirf aik maqsad hi tha.
Main woh bhool gaya tha.
Tum nay apna sheher kho diya.
Aur ab tumhein pata hai kay usay haasil karnay kay liye tumhein kya karna hai.
Usay waapis haasil karnay kay liye.
Aik ghantay say zyaada hogaya hai. Mayor kahaan hai?
Tum Ricardo Diaz say kyun nahi poochtay?
Apologies dair say aanay kay liye maazrat.
Aik ghantay say bhi zyaada dair say aanay kay liye.
Aur umeed hai kay tum kuch aisa lay kar aaye hogay jo haamaray kaam aye.
Aik minute.
-Kya tum theek ho? -Nahi.
Watson ka kya maamla hai?
Hamein khud hi karna hoga sab kuch.
Wohi hamaari madad kar sakta hai.
Kya tumhein yaqeen hai kay tumhein aisa karna hai?
Woh hi hamaari madad kar sakta hai.
Mr Mayor...
Okay, is flash drive mein...
...thora financial data aur kuch emails hain...
...jo Captain Hill aur DA Armand...
...ko Ricardo Diaz say jorh rahi hain.
Kis nay suna hai?
Main nay tou kabhi Ricardo Diaz ka naam nahi suna.
Dekha jaye tou usnay khud ko bohat hi chupa kay rakkha huwa hai.
Tum nay kaisay yeh mubeena saboot haasil kiya...
saabqa police captain aur district attorney kay khilaaf?
Green Arrow nay diya tha mujhe.
Ya shaayad tum nay khud hi yeh diya hoga apnay aap ko.
Main Green Arrow nahi hun.
Us police captain ya DA kay mutaabiq tou aisa nahi hai jisay tum nay nikaala tha.
Aur yeh sunnay mein zyaada acha lagta hai kay tum Green Arrow tou nahi ho,
magar us kay saath qareeba rishta rakh kay zyaada khush hotay ho.
Kya tum nay socha tha kay aisa hi hoga?
Kya tumhein pata hai kay hum tum say tafteesh kar saktay hain
na sirf is liye kay tum nay insaaf ki dhajjiyaan uraayin
balkay jhooti gawaahi kay liye bhi.
Maaf kijiye ga magar abhi abhi kuch aisa pata chala hai jis kay baaray mein
mujhe Mayor say baat karni hai, please.
Tou, please...
Zyaada say zyaada dus minute bus.
Shukriya.
Ruko, kya ho raha hai, kya Felicity aur William theek tou hai?
Suno zaroori kaam yeh tha thora waqt khareeda jaye.
Felicity aur William theek hain bilkul.
Okay? Mujhe tumhaari fikar ho rahi hai.
Kya woh Vertigo abhi bhi tumhaaray nizaam mein hai?
Haan.
Okay, suno, hamein dobara say sab kuch karna hoga.
Okay? Tou main andar jaunga aur main yeh kahunga kay...
aik family ki emergency ho gayi thi.
Tum shayad ghalat nahi ho.
Okay, suno, tumhein apnay jhootay insaan kay pass waapis jana hoga,
aur khud ko theek karna hoga.
Aagay kya karna hai yeh hum daikh laingay.
Maaf karna, Oliver.
Acha nahi tha.
Jo bhi hai, mujhe hamesha laga kay tum thoray bohat achay mayor ho.
Lekin jab DA ko rakhnay ki baari aati hai tou itna acha kaam nahi kiya.
Vertigo mere nizaam say nikal jayegi.
Phir tum chale jaogay.
Aisa mumkin nahi hai.
Main yahaan hun hi nahi yaad hai na?
Main tou dimaagh mein hun.
Main tou tum hun.
Is liye tum meri baat sunogay jo ab main tumhein bolunga.
Sirf aik hi tareeqa hai jis say tum hero...
bhi ban saktay ho aur Mayor bhi...
aur woh hai Diaz ko raat ko pakarna.
Nahi, us kay pass bohat log hain.
Tumhaara matlab woh saaray police waalay SCPD kay?
Mera matlab hai kay wahaan jaana khudkushi karnay kay mutaabiq hoga.
Hero bhi tou aisa hi risk letay hain, Oliver?
Diaz wahaan har raat, 10:13 PM par hota hai.
Sawaal yeh hai kay...
kya tum us say milnay wahaan jaogay?
Mere project ko waapis say sahi karnay ka shukriya.
Koi masla nahi.
Dosri position bhi tou mili hai.
Yeh bohat acha hai agar us cheater Sarah Epstein ko pehla number mila hai
solar hot dog cooker kay liye jisay main nay Amazon par dekha tha.
Jab main tumhaari umar ki thi tou main aik
din mein teen science fairs mein jaati thi
aur ab sirf aik mein jaanay say hi...
thak jaati hun.
Abbu kahaan hain?
Woh shayad is waqt hamaaray liye mehengay mehengay tohfay khareed
rahe hongay agar unhein pata hai kay un kay liye kya sahi rahega.
Aap kay purse mein kuch ho raha hai.
-William, video games khelo jaa kar... -Kya...
Mujhe thora kaam karna hai okay.
Mujhe pata hai kis qisam ka kaam. Qismat aap ka saath de.
Uthao. Uthao.
-Quentin. -Felicity.
Oliver tumhaaray saath hai na.
Woh tha magar abhi main nay usay bunker waapis bheja hai.
Nahi woh wahaan nahi ja raha.
Uski kamaan mein GPS laga huwa hai aur woh kaheen ja raha hai.
Okay araam say mujhe batao, aaj ki dopeher bari ajeeb guzri hai.
-Kya huwa? -Oliver ko Vertigo di gayi thi.
Kullens nay kiya tha yeh.
Okay ab samajh ayaa kay usnay William kay saath aisa kyun kiya tha.
Us nay kahaa kay tum nay usay nikalaa hai?
Nahi main nay aisa nahi kiya, na main aisa karungi... woh precinct ja raha hai.
Aur yeh meri ghalti hai kyun kay main nay usay kahaa tha kay Diaz wahaan hoga.
Quentin, woh khudkushi karnay ja raha hai tumhein usay roukna hoga.
-Main ja raha hun. -Okay.
Kya huwa? Kya abbu theek hain?
Nahi, abbu nay koi nashaawar cheez khayi huwi hai.
Waisi waali nahi, magar woh theek ho jayengay.
Mujhe bus un ki madad karni hogi, okay?
Pata hai mujhe main sun raha tha.
Tum bohat achay ho.
Okay. Mujhe tum say pyaar hai, tum bohat achay ho.
Hey!
Yahaan say jao, Quentin.
Tum is mein kya kar rahay ho?
Apnay puraanay maqsad ki taraf waapis ja raha hun.
Okay, suno woh tou sab Vertigo ki wajha say tha.
Tum wahaan nahi jaa saktay.
Yeh abhi khatam hoga.
Agar tum nashay mein hotay bhi nahi tou phir bhi yeh aik bura mashwara hota.
-Tumhaaray pass koi nahi hai. -Main sambhaal lunga.
-Meri baat suno... -Main nay kahaa...
kay main sambhaal lunga.
Quentin? Quentin!
Hey, tum theek ho?
Tumhaaray shauher ka mukka tou bara zor say lagta hai.
Diaz kay logon ko Deputy Mayor nahi milay yahana par.
Okay, tumhein yahaan say janaa hoga.
Mujhe apnay shauher ko bachaanay janaa hai.
Nahi, nahi.
Woh darwaaza nahi kholo.
Darwaazay kay us taraf
police waalay tumhaara intezaar kar rahe hain.
Yeh aik jaal hai.
-Tum yahaan nahi ho. -Haan main hun.
Okay? Asal mein, main hi hun.
Us darwaazay say mat jao.
Mujhe jaana hoga.
-Mujhe Diaz ko roukna hoga. -Aur tum aisa kar bhi logay.
Magar is tarha nahi, aur aaj ki raat nahi.
Woh darwaazay kay bilkul dosri taraf hai.
Aur kuch ghussay say bharay huway police waalay bhi.
Tum agar us darwaazay say gaye tou William ka kya hoga?
William kay pass tum ho.
Phir mera kya hoga?
-Tum chali gayi theen. -Nahi main nahi gayi thi.
Woh main nahi thi, Oliver.
Jo asal mein hun main, woh tumhaaray saamnay khari hai.
Aur main kaheen nahi jaanay waali.
Main gound ki tarha hun, baby.
Please.
Tum kahaan ho?
Yeh sab Vertigo ka kaam hai okay?
Aur uska asar khatam honay waala hai tou...
Meri awaaz ko suno.
Nahi us ki awaaz nahi suno.
Yaad hai tum nay kya kahaa tha khud ko kay
tumhein kabhi koi saathi nahi milna chahiye.
Mujhe pata hai tumhein aisa lag raha hoga kay tum sab kho chukay ho.
Mujhe pata nahi lag raha kay tum asal mein ho ya nahi.
Yehi tou Vertigo hai, tumhaaray dimagh kay saath khel rahi hai.
Is ka bharosa mat karo.
Okay? Apnay dil ki suno.
Kya yaar.
Choro isay.
Us kay peechay jao.
-Chalo. -Puraanay waqton ki tarha.
Waapis aanay kay liye shukriya.
Okay, shukriya kam ada karo aur bhaago zyaada.
Theek hai!
Yeh kya hai?
Isotonic concoction mera hi banaya huwa.
Vitamin C kay liye is mein keeno bhi hain, aur badaam Vitamin E kay liye,
aur avocado omega-3s kay liye...
Soongho mat bus pee lo.
Thora khatta hai.
Woh fermented fish oil hoga.
Tumhaaray serotonin levels is say aik satah par aajayengay.
Main isay "Felicity's Party Raver Hangover Supreme Cure" kehti hun.
Shayad lafzon ka chunaao ghalat hoga,
yeh daikha jaye kay tum pay kya kya guzari hai magar yeh kaam bohat acha karega.
Ab main istemaal kar chuki hun tou woh sab maazi mein hai.
Yaqeen karo mera.
Naashay achay nahi hotay.
Tum is tarha police station jaogay?
Haan mera aadmi wahaan tha.
Haan magar tum nay jo bhi kaha woh security camera mein aasakta hai.
Nahi, Diaz nay unhein band kar diya.
Tou hamaari shanaakht ka kisi ko pata nahi chale ga.
Aisa tou us nay socha bhi nahi hoga.
Mujhe yeh phone uthaana hoga office say aaya hai.
Aisa tou main nay kaafi arsay say nahi dekha.
Kya puraani baatein yaad karni thi?
Haan aisa hi kuch.
Vertigo nay meri...
kuch cheezon kay baaray mein aankhein khol dien.
Kya tum abhi bhi waqayi nashay mein nahi ho?
John nay baat tou theek ki thi.
Main nay kaafi cheezon say khud ko alag kar liya hai.
Na main nay tumhein lay kar himmat haari hai aur na William ko.
Aur agar kisi tarha koi jaadu ho gaya aur mujhe na hataya gaya...
aur mujhe Mayor hi bane rehne diya gaya.
Mujhe achayi par yaqeen hai...
jo main Green Arrow ban kar sakta hun.
Magar mujhe apnay maqaasid ko
shuru mein le jaana parega.
Mujhe waheen say sab karna parega jahaan say yeh shuru huwa tha.
Tumhaara matlab akelay?
Akelay.
Maaf karna, doston, khalal daalna para magar
hamein TV khoolna parega. Khabron kay liye.
Aik ghair muttaqah surat e haal kay baad
Star City Council nay Mayor Oliver Queen say tafteesh karnay
aur unhein hataanay ka faisla kar liya hai.
Ab hum live ja rahe hain Councilman Kullens kay awaami bayaan ki taraf.
Aaj ki tafteesh par Mr Queen ka jo asar para hai
us say yeh saabit nahi hota kay woh is office kay liye sahi hai.
Magar yeh jo faisla hum nay liya hai
yeh Captain Hill aur DA Armand ko nikaalnay ki wajha say liya gaya hai.
Maaf karna mujh say is ki aur baatein nahi suni gayin bus.
Okay, suno main Jean Loring ko call karnay ja raha hun.
Koi tou aisa qanooni iqdaam hoga jo hum utha sakain.
Nahi.
Main nahi chahta kay tum mujh par awaami paisay kharch karo.
Mujhe is baat ki parwah nahi hai yaar.
Honi chahiye.
Kyun kay tum ab Mayor ho.
Shukriya, Raisa, itni jaldi aanay ka.
-Mujhe aadat hai is ki. -Shukriya, Raisa.
Kya tum theek ho, Oliver?
Main ho jaunga theek, shukriya.
Mujhe pata hai yeh sawaal thora ajeeb hai magar...
pehlay jo baat boli thi tum nay usay sun kar...
...aisa laga kay tum Overwatch ko naukri say nikaal rahe ho.
Main kisi ko nahi nikaal raha.
Bus...
mujhe ab sab kuch waisa hi karna hai jaisay main pehlay karta tha.
Aur is ka matlab hai kay...
sab kuch akelay karna.
Mujhe Diaz ko roukna hoga.
Aur aisa karnay kay liye mujhe pura dehaan us par hi karna hoga.
Mujhe yeh in dou duniyaaun ko alag karna hoga.
Mujhe nahi lagta kay yeh sab say acha hal hoga.
Mujhe tumhaaray khadshaat ki qadar hai
aur mujhe tum say unheen ki wajha say bohat pyaar hai.
Hum is baaray mein aur bhi baat karengay magar...
mujhe William say baat karni hai.
Haan.
Hey.
Mujhe nahi pata tha kay tum jaag rahe hogay.
Mujhe need nahi ayi.
Mujhe khabar mili thi kharaabi ki.
Usay tafteesh kehtay hain.
Fikar mat karo, mujhe kuch nahi hoga.
Mujhe fikar hai aap ki.
Main maafi chahta hun us rawwaiyye kay liye.
Main kabhi bhi...
jaan boojh kar tumhein khauf zadaa nahi karunga yaa
Felicity nay kahaa kay aap nay koi nashaa kiya huwa tha.
Haan woh aik haadsa tha.
Mujhe kisi aisay nay woh nasha kar wa diya tha
jisay main rouknay ki kooshish kar raha tha.
Ricardo Diaz?
Kya aap usay rouk saktay hain?
Shayad mujhe aik tareeqa mil gaya hai.
Aur ahm tou yeh hai kay...
mujhe na tumhein kabhi khona hai...
aur na Felicity ko kabhi bhi.
Aisa nahi hoga.
Hey.
Tum yahaan kya kar rahi ho?
Main nay suna jo huwa yahana par, tou daikhna tha kay tum kaisay ho?
Aur saaf zaahir hai kay mujhe jhaaru
khareed kay lay aani chahiye thi yahaan.
Woh sab kuch waisa hi kar raha tha.
Us Vertigo nay tou umeed say bhi zyaada acha kaam kiya.
Mujhe samajh nahi aaraha kay tum us ko aik ya
bees goliyaan kyun nahi maar rahe.
Kyun ke us say sirf waqt zayaa hoga.
Woh shaheed ban kar aur khatarnaaq ho jayega
jitna woh abhi hai Green Arrow ban kar.
Main usay ahista ahista...
barbaad karunga.
Tafteesh kay saath?
Tafteesh ko aik qadam tha.
Ab aagay kya karogay?
Hum yeh baat phelayengay...
kay Mayor Queen kay baahir jaatay hi...
...Star City...
...mein har koi karobaar kar sakta hai.